
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Ņemot vērā, ka no anotācijas nav saprotams vai nekustamo īpašumu izmantos saimnieciskajai darbībai, vai arī nesaimnieciskai darbībai (izīrējot atbilstoši likumam "Par palīdzību dzīvokļa jautājumu risināšanā", izņemot šā likuma III1 nodaļai “Dzīvojamo telpu izīrēšana kvalificētiem speciālistiem”), lūdzam precizēt un papildināt anotāciju. Vēršam uzmanību, ka, ja ar rīkojuma projektu ir paredzēts, ka nekustamo īpašumu izmantos saimnieciskajai darbībai, tad rīkojuma projekta anotācijai, ir jāsatur vērtējums par atbilstību Komercdarbības atbalsta kontroles regulējuma 5. panta pazīmēm un, ja tās visas izpildās, rīkojuma projekts jāpapildina ar attiecīgā komercdarbības atbalsta regulējuma prasībām, kuru plānots piemērot, īstenojot rīkojuma projektā noteikto pasākumu. Savukārt, ja nekustamais īpašums tiks izīrēts atbilstoši likumam "Par palīdzību dzīvokļa jautājumu risināšanā", izņemot šā likuma III1 nodaļai “Dzīvojamo telpu izīrēšana kvalificētiem speciālistiem”, tad vērtējums atbilstoši komercdarbības atbalsta regulējumam nav nepieciešams, bet anotācijā ir jābūt iekļautam attiecīgajam skaidrojumam, secinot, ka rīkojuma projektā minētais īpašums netiks izmantots saimnieciskās darbības veikšanai.

